**גביע האזורים של אופ"א** (באנגלית: **Regions' Cup**) הוא מפעל ספורט שנערך אחת לשנתיים, ונועד לקבוצות אירופאיות מן הליגות הנמוכות. הוא מנוהל החל משנת 1999. רוב הקבוצות שנשלחות לגביע זה הן קבוצות מהליגות הנמוכות שמגיעות לשלב המתקדם ביותר בגביע המדינה של המדינות שלהם, אך חלק מהמדינות שולחות דווקא "נבחרת" המורכבת מבכירי השחקנים בליגות הנמוכות וחלק שולחות קבוצות הזוכות בטורנירים שונים בליגות הנמוכות.

התחרות נערכת אחת לשנתיים. בתחרות יש שני סיבובים בהם נמצאות כל המדינות מלבד המדינה המארחת, שתארח שש מדינות זולתה. הטורניר מחולק לשני בתים, כאשר מכל בית עולות שתי הראשונות לחצי הגמר, ומשם לגמר הטורניר.

הנציגה הישראלית בגביע
---------------------

החל מעונת 2019/2020 תייצג את ישראל הזוכה בטורניר גביע ליגה א', שבו ישתתפו 32 קבוצות ליגות א' בתוספת 6 קבוצות ליגה ב' נבחרות.
בעבר הנציגה הישראלית לטורניר הורכבה בעבר משחקני ליגות א'-ג', ובהמשך ייצגה את ישראל המנצחת מבין שתי הקבוצות ההוגנות של המחוזות בליגה א'.

כבר ב-1999, כשהטורניר התקיים לראשונה, ישראל עלתה לשלב הבתים, לארח שניצחה את נציגות יוון, יוגוסלביה ומלטה, אך בשלב הבתים השיגה רק נקודה אחת מול נציגת אוקראינה, וסיימה במקום האחרון בבית שכלל את נציגויות איטליה, אוקראינה וגאורגיה. בטורניר 2000/2001 ישראל לא השתתפה במפעל מפאת חוסר עניין, אך חזרה להשתתף בו בעונת 02/03. באותה שנה סיימה ישראל במקום השני של המוקדמות.
בעונת 08/09, ייצגה את ישראל בתחרות מכבי צור שלום שזכתה בתואר ההגינות של קבוצות ליגות א'.  

בעונת 10/11 השתתפה הקבוצה הישראלית מ.ס כרמיאל צפת מליגה א' צפון במוקדמות הגביע ועברה את הבית המוקדם הראשון בניצחונות 0-5 על מלאטיה הארמנית, 0-2 על פראובה-מונטינה הרומנית ועוד ניצחון 0-1 על הקבוצה המייצגת את מערב הונגריה. בבית המוקדמות השני הקבוצה נחלה מפלה בהפסדים 0-1 לאנקרה הטורקית, 1-3 למורסקה סובוטה הסלובנית והפסד 0-2 לקבוצה המייצגת את דרום-מזרח מקדוניה. מ.ס כרמיאל צפת ייצגה את ישראל גם בעונת 2014/15, אך לא העפילה לשלב הגבוה שנערך באירלנד.

בעונת 2016/17 ייצגה את ישראל קבוצת הפועל בקעת הירדן, לאחר שזו ניצחה במשחק מכריע בין שתי הקבוצות ההוגנות.

בעונת 2018/19 ייצגה את ישראל קבוצת עירוני טבריה במסגרת משחקי בית ג' המשוחקים בליטא. הקבוצה העפילה עד לשלב המוקדמות השני ואף ניצחה במשחקה הראשון את בוואריה הגרמנית, שארחה את טורניר הגמר והפסידה במשחק הגמר. זו הפעם הראשונה שקבוצה המייצגת את ישראל במפעל מצליחה להגיע עד לשלב המוקדמות השני.

לקראת עונת 2020/21 עורכת ההתאחדות לכדורגל טורניר שהמנצחת בו תייצג את ישראל.

הזוכות
------

| שנה | מארחת | זוכה | נציגה ישראלית |
| --- | --- | --- | --- |
| 1999 | איטליהאיטליה איטליה | איטליהאיטליה ונטו (איטליה) | נבחרת מוסכמת |
| 2001 | צ'כיהצ'כיה צ'כיה | צ'כיהצ'כיה מוראביה (צ'כיה) | לא השתתפה |
| 2003 | גרמניהגרמניה גרמניה | איטליהאיטליה פיאמונט (איטליה) | נבחרת מוסכמת |
| 2005 | פוליןפולין פולין | ספרדספרד חבל הבסקים (ספרד) | לא השתתפה |
| 2007 | בולגריהבולגריה בולגריה | פוליןפולין שלזיה תחתית (פולין) | לא השתתפה |
| 2009 | קרואטיהקרואטיה קרואטיה | ספרדספרד קסטיליה ולאון (ספרד) | מכבי צור שלום |
| 2011 | פורטוגלפורטוגל פורטוגל | פורטוגלפורטוגל בראגה (פורטוגל) | מ.ס. כרמיאל-צפת |
| 2013 | איטליהאיטליה איטליה | איטליהאיטליה ונטו (איטליה) | לא השתתפה |
| 2015 | אירלנדאירלנד אירלנד | אירלנדאירלנד נבחרת האזור המזרחי (אירלנד) | מ.ס. כרמיאל-צפת |
| 2017 | טורקיהטורקיה טורקיה | קרואטיהקרואטיה זאגרב (קרואטיה) | הפועל בקעת הירדן |
| 2019 | גרמניהגרמניה גרמניה | פוליןפולין שלזיה תחתית (פולין) | עירוני טבריה |
| 2023 | ספרדספרד ספרד |  | הפועל בקעת הירדן |

קישורים חיצוניים
----------------

* אתר האינטרנט הרשמי של גביע האזורים
* דף הפייסבוק הרשמי

הערות שוליים
------------

1. ↑  דיווח המשחק, מתוך אתר ההתאחדות לכדורגל בישראל.
2. ↑  הפיילוט של ההתאחדות: גביע הקבוצות החובבניות, באתר ONE‏, 24 בפברואר 2020
3. ↑  עמוד תוצאות משחקי המוקדמות, אתר של ההתאחדות לכדורגל בישראל (נצפה ב-25 בפברואר 2020)

| תחרויות כדורגל באירופה (אופ"א) |
| --- |
| מפעלי הווה | 

|  |  |  |  |  |  |
| --- | --- | --- | --- | --- | --- |
| תחרויות נבחרות לאומיות | 

|  |  |
| --- | --- |
| גברים | אליפות אירופה (יורו) (עד גיל 21 • עד גיל 19 • עד גיל 17) • ליגת האומות |
| נשים | אליפות אירופה בכדורגל נשים (עד גיל 19 • עד גיל 17) • ליגת האומות לנשים |

 |
| תחרויות מועדונים | 

|  |  |
| --- | --- |
| במסגרת אופ"א | ליגת האלופות • הליגה האירופית • קונפרנס ליג • הסופר קאפ האירופי • גביע האזוריםליגת האלופות לנשים |
| במסגרת פיפ"א | גביע העולם למועדונים |

 |

 |
| מפעלי עבר | הגביע הבין-יבשתי • סופר קאפ האלופות הבין-יבשתי • גביע המחזיקות • גביע האינטרטוטו • גביע מרידיאן |